Die geregtigheid van Christus - Solidariteit WêreldSolidariteit Wêreld
Tuis › 10 minute voor werk Juig › Die geregtigheid van Christus
Die oortreding van hierdie een mens, Adam, het veroorsaak dat die dood oor ons regeer, maar deur die een mens, Jesus Christus, word vir ons nog veel meer gegee: Almal wat God se oorvloedige genadegeskenk van vryspraak ontvang, sal koninklik oor die sonde en die dood triomfeer.
– Romeine 5:17 (1953-vertaling)
God wil hê ons moet reg dink, praat en optree. Daarom gee Hy ons wat ons nodig het om hierdie dinge te doen. God sal nooit van ons verwag om iets te doen sonder om vir ons te gee wat ons nodig het om dit te doen nie. God gee ons die gawe van geregtigheid sodat ons reg kan dink, praat en lewe!
Hoewel ons gesondig het, kan ons sonde nie vergelyk word met die geregtigheid wat ons as gawe ontvang nie. Ons sonde is groot, maar sy gratis gawe van geregtigheid is groter.
Die vrug van jou lewe kan nie meer wees as wat jy glo jy is nie, daarom moet jy leer om te dink oor en te glo in jou regverdigheid in Christus. As jy glo jy is geregverdig in Christus, sal Hy jou help om die regte dinge voort te bring.
Kraggedagte vir vandag: Ek is geregverdig in Christus.